New Girl

New Girl je americký sitkom, ktorý mal premiéru 20. septembra 2011 na televíznej stanici Fox. Vytvorila ho Elizabeth Meriwetherová pod pracovným názvom Chicks & Dicks. Seriál sleduje život učiteľky Jess Dayovej (Zooey Deschanelová) po tom, ako sa presťahuje do bytu v Los Angeles. V byte s ňou žijú traja spolubývajúci: Nick (Jake Johnson), Schmidt (Max Greenfield) a Winston (Lamorne Morris). V seriáli sa pravidelne objavuje aj Jessina najlepšia kamarátka Cece (Hannah Simone) a spolubývajúci-nespolubývajúci Coach (Damon Wayans Jr.). Seriál sa zaoberá životom hlavných postáv, ktorým tiahne na tridsiatku a musia sa vysporiadať so vzťahmi a kariérou.

Šiesta séria mala premiéru 20. septembra 2016. Siedma séria, ktorá je zároveň finálová mala premiéru 10. apríla 2018.

15. mája 2018 bola odvysielaná finálová epizóda seriálu. Seriál má na konte 7. sérií a 146 epizód.

 Obsadenie 
 náhľad|266x266bod|Hlavné obsadenie seriálu: Zooey Deschanelová (Jess), Jake Johnson (Nick), Max Greenfield (Schmidt), Lamorne Morris (Winston) a Hannah Simone (Cece) na Paley Fest 2012.Zooey Deschanelová ako Jessica „Jess“ Christopher Dayová, temperamentná, povahou zvláštna učiteľka, pôvodom z Portlandu v Oregone. V pilotnej epizóde sa presťahuje do bytu medzi troch chlapov, ktorí jej pomáhajú dostať sa z bolestivého rozchodu s jej priateľom Spencerom. 
 Jake Johnson ako Nicholas „Nick“ Miller, vytrvalý, lenivý, mrzutý mladý chlap, pôvodom z Chicaga. Odišiel zo školy, kde študoval právo a pracuje ako barman. Stále sa potýka s rozchodom so svojou dlhodobou priateľkou. 
 Max Greenfield ako Schmidt, prehnane sebavedomý, židovský sukničkár, pôvodom z Long Islandu. Schmidt stretol Nicka na Syracuse University, kedy bol obézny panic. Odvtedy schudol a tvrdo pracoval, aby zmenil svoj imidž. Schmidt je snobský, nervózny, posadnutý kontrolou a čistotou. Darí sa mu v oblasti marketingu, kde mu v kancelárii prevažuje ženské pohlavie. Jeho krstné meno zostáva neznáme.
 Lamorne Morris ako Winston L'Andre Bishop, súťaživý a húževnatý bývalý basketbalista z Chicaga a Nickov kamarát z detstva. Po tom, čo stratil svoj post v lotyšskej basketbalovej lige, vracia sa do Ameriky a do bytu k svojim priateľom. Často sa stáva obetným baránkom.
 Hannah Simone ako Cecilia „Cece“ Parekhová, modelka a Jessina najlepšia kamarátka už od detstva. Napriek rozdielom medzi nimi je Cece je veľmi lojálna a ochraňuje svoju priateľku. Spočiatku je nedôverčivá k Jessiným spolubývajúcim, ale časom u nej vzrastie záujem o Schmidta a snaží sa udržať svoj úlet s ním v tajnosti.
 Damon Wayans Jr. ako Coach (pilot a 4. séria; špeciálny hosť v 3. a 5. sérii) namyslený (napriek tomu niekedy trápny), bývalý atlét, ktorý teraz pracuje ako osobný tréner. Po rozchode s priateľkou sa po dvoch rokoch znovu začlení do života svojich bývalých spolubývajúcich. 

 Referencie 


 Iné projekty 

 Zdroj 

Kategória:Televízne seriály USA
Kategória:Televízne seriály z roku 2011
Kategória:Sitkomy USA
Kategória:Televízne seriály FOX